**PRACOVNÝ LIST 2**

BIBLIA PRE VŠETKÝCH 2019 Diecézny katechetický úrad v Bratislave

**Vyber správnu odpoveď (môže byť aj viac správnych):**

**Prvé mesto, do ktorého prišli mudrci od východu podľa Matúša bol:**

A/ Betlehem

B/ Jeruzalem

C/ Nazaret

D/ žiadna z možností

**Slovenský preklad evanjelia nazýva návštevníkov z východu "mudrcmi". Grécka pôvodina používa slovo "mágoi" (t.j. mágovia). Koho označovalo takéto pomenovanie?**

A/ náčelníkov arabských kmeňov

B/ perzských kňazov

C/ babylonských čarodejníkov

D/ žiadna z možností

**Krajina, do ktorej uteká pred Herodesom Jozef s rodinou, je:**

A/ Egypt

B/ Samária

C/ Galilea

D/ žiadna z možností

**Herodes dal vyvraždiť**

A/ všetky neviniatka

B/ všetkých chlapcov od dvoch rokov nadol

C/ všetky deti do dvoch rokov

D/ žiadna z možností

**Kde sa usadil Jozef po príchode z Egypta?**

A/ Galilea

B/ Nazaret

C/ Jeruzalem

D/ žiadna z možností

**Kde je pochovaná Ráchel?**

A/ v Hebrone

B/ v jaskyni Makpele

C/ vedľa cesty do Betlehema

D/ žiadna z možností

**Ktorí evanjelisti okrem Matúša spomínajú mudrcov od východu?**

A/ Lukáš

B/ Marek

C/ Ján

D/ žiadna z možností

**Prečo Ježiša volali Nazaretský?**

A/ pretože Jozef s Máriou a dieťaťom Ježišom sa usadil v Nazarete

B/ pretože si mysleli, že sa narodil v Nazarete

C/ lebo bolo naplnením Izaiášovho proroctva o Mesiášovi

D/ žiadna z možností

**2. Pravda – nepravda**

Od východu prišli traja mudrci.

Mudrci sa zaoberali prírodovedou, hvezdárstvom a veštením z polohy hviezd.

Kráľ Herodes Veľký zomrel krátko pred Veľkou nocou roku 4 po Kristovi v Jerichu.

Ježiš sa narodil ešte pred r. 6 alebo 7 pred kresťanským letopočtom.

V Judei kraľoval Archelaus namiesto svojho otca Herodesa

**3. Podčiarkni, čo do radu nepatrí**

- Mesiáš, Herodes, židovský kráľ, mudrci, hviezda, mesiac, zlato, kadidlo, myrha

- dieťa, matka, krajina, hľadanie, Pánov anjel, Egypt

- hlas, nárek, prorok, Jeruzalem, čas, Herodes

- Archelaus, sen, slnko, smrť, izraelská krajina

**4. Kto povedal, prípadne komu?**

„A ty, Betlehem, v judejskej krajine, nijako nie si najmenší medzi poprednými mestami Judey, lebo z teba vyjde vojvoda, ktorý bude spravovať môj ľud, Izrael.“

„Z Egypta som povolal svojho syna.“

„V Ráme bolo počuť hlas, nárek a veľké kvílenie: Ráchel oplakáva svoje deti a odmieta útechu, lebo ich niet.“

„Vstaň, vezmi so sebou dieťa i jeho matku.“

„Budú ho volať Nazaretský.“

„Choďte a dôkladne sa vypytujte na dieťa.“